ຍັງບໍ່ຮູ້ ຊະຕາກຳ ຂອງໂຕປະກັນ ຈໍານວນນຶ່ງ ຢູ່ອາລຈີເຣຍ (ສະໄລດ໌)
ກຳລັງຂອງອາລຈີເຣຍ ໄດ້ບຸກເຂົ້າໄປໃນບໍ່ແກັສ Ein Amenas ໂດຍໄດ້ປ່ອຍ ຄົນງານຊາວຕ່າງປະເທດ ແລະພວກຄົນງານທ້ອງຖິ່ນ ຈຳນວນນຶ່ງ
ວິກິດການໂຕປະກັນທີ່ບໍ່ແກັສຂະໜາດໃຫຍ່ແຫ່ງນຶ່ງໃນເຂດທະ ເລຊາຍອາລຈີເຣຍກ້າວເຂົ້າສູ່ມື້ທີ 3 ໃນວັນສຸກມື້ນີ້ໂດຍທີ່ຍັງບໍ່ ທັນໄດ້ຮັບຂ່າວຫຍັງຫລາຍ ກ່ຽວກັບຊະຕາກຳ ຂອງພວກທີ່ຖືກ ຈັບຢູ່ທີ່ນັ້ນ ກຳລັງຂອງອາລຈີເຣຍໄດ້ບຸກເຂົ້າໄປໃນບໍ່ແກັສ Ein Amenas ໃນວັນພະຫັດວານນີ້ ໂດຍໄດ້ປ່ອຍຄົນງານ ຊາວຕ່າງປະເທດ ແລະພວກຄົນງານທ້ອງຖິ່ນ ຈຳນວນນຶ່ງ ແຕ່ເຮັດໃຫ້ໂຕປະກັນ ແລະພວກລັກພາໂຕຈຳນວນຫຼາຍໆຄົນເສຍຊີວິດ ລັດຖະບານຕ່າງປະເທດ ທີ່ບໍ່ໄດ້ມີການແຈ້ງໃຫ້ຊາບລ່ວງໜ້າ ກ່ຽວກັບການບຸກໂຈມຕີນັ້ນແມ່ນມີຄວາມກັງວົນພະຍາຍາມທີ່ ຈະເຂົ້າໃຈ ກ່ຽວກັບສະພາບການຂອງໂຕປະກັນຊາວຕ່າງປະ ເທດ 41 ຄົນ ທີ່ມີລາຍງານວ່າຖືກຈັບໄວ້ທີ່ນັ້ນ ມີຊາວຕ່າງປະເທດຢ່າງໜ້ອຍ 4 ຄົນໄດ້ຮັບການຢືນຢັນຈາກລັດຖະບານຂອງພວກເຂົາ ເຈົ້າວ່າປອດໄພແລ້ວ ຊຶ່ງສາມຄົນໃນຈຳນວນນີ້ແມ່ນເປັນຊາວຍີ່ປຸ່ນແລະອີກຄົນນຶ່ງເປັນ ຊາວໄອແລນ ສ່ວນຊະຕາກຳຂອງໂຕປະກັນອື່ນໆຊຶ່ງລາຍງານແຈ້ງວ່າ ມີຮວມທັງຊາວ ອາເມຣິກັນ ຍີ່ປຸ່ນ ນໍເວ ໂຣເມເນຍ ຟີລິບປິນ ອັງກິດ ຝຣັ່ງ ມາເລເຊຍແລະອອສເຕຣຍນັ້ນ ຍັງບໍ່ຮູ້ວ່າເປັນຕາຍຮ້າຍດີປະການໃດ